**Ādažu novada domes**

**iepirkuma**

**„Skolas būvdarbi Ādažos”**

**(ID.Nr. ĀND 2017/92)**

iepirkuma komisijas sēdes

# **PROTOKOLS Nr.05-30-2017/92-15**

|  |  |
| --- | --- |
| Ādažos | **2018.gada 21.augustā** |

## **Sēde sākās:**

## Komisijas priekšsēdētājs atklāj sēdi plkst. 10:00.

**Sēdē piedalās:**

|  |  |
| --- | --- |
| Komisijas priekšsēdētāja vietniece:  Komisijas locekļi:  Iepirkumu speciāliste | Everita Kāpa  Zane Liepiņa  Uģis Dambis  Artis Brūveris  Halfors Krasts  Alīna Liepiņa - Jākobsone |

**Komisijas izveides pamats:**

Ādažu novada domes 2017.gada 22.augusta lēmums Nr. 194 un Ādažu novada domes 2018.gada 13.aprīļa lēmums Nr. 72.

**Darba kārtībā:**

Par vienošanās slēgšanu ar SIA “MONUM” par būvdarbu izpildes termiņa pagarinājumu.

**Darba gaita:**

1. E. Kāpa atgādina, ka 2018.gada 21.februārī tika noslēgts līgums par jaunās skolas un ielas būvniecību ar SIA “MONUM” (turpmāk tekstā – Uzņēmējs).
2. Z. Liepiņa ziņo, ka ir saņemts Attīstības un investīcijas daļas projektu vadītāja Normunda Masaļska iesniegums, kurā informē, ka Pasūtītājs ir saņēmis Uzņēmēja iesniegumu Nr.ĀND/9-8/18/183 (07.08.2018.) par būvdarbu veikšanas termiņa pagarinājumu, būvdarbu izpildes precizēto laika grafiku un papildus darbu tāmēm.
3. N. Masaļskis informē, ka 07.05.2018. Uzņēmējs, veicot kanalizācijas tīklu izbūvi, konstatēja milzīgu betona tvertni (vecās sūkņu stacijas pazemes daļu), kurā bija sabērti būvgruži (Neatbilstības akts Nr.11). Betona tvertne nebija norādīta tehniskā projekta topogrāfijā, attiecīgi, nebija iespējas veikt projektā paredzēto kanalizācijas tīklu izbūvi. Atbilstoši autoruzrauga (SIA “Nams”) norādēm, betona tvertne tika demontēta, kā rezultātā izveidojās milzīga bedre, kas ietekmēja šajā vietā paredzēto pāļu nestspēju un bija nepieciešams būvprojektā veikt pamatu konstrukcijas izmaiņas. Autoruzraugs (SIA “Nams”) izstrādāja izmaiņu projektu, kas 28.06.2018.saņēma ekspertīzes (AS “Inspecta Latvia”) pozitīvu atzinumu. Laika posmā no 07.05.2018. līdz 28.06.2018. Uzņēmējs norādītajā vietā nevarēja veikt nekādus darbus, saistītus ar pamatu izbūvi.

Saskaņā ar Līguma Darbu izpildes laika grafiku, pamati un pamatnes tiek izbūvētas līdz 15.07.2018., izpildes dokumenti (31.nedēļas ziņojums) liecina, ka šie darbi tika pabeigti līdz 03.08.2018., tas ir ar 19 dienu nobīdi.

1. Par Uzņēmēja iesniegtajām tāmēm par būvdarbu apjomu izmaiņām un/vai neparedzēto būvdarbu izmaksām, Iepirkumu komisija lems pēc papildus skaidrojošas informācijas un skolas projekta darba grupas atzinuma saņemšanas.
2. Komisija lemj par vienošanās slēgšanu ar SIA “MONUM” par būvdarbu izpildes termiņa pagarinājumu.

**Komisija vienbalsīgi nolemj:**

1. **Saskaņā ar 2018. gada 21.februāra līguma Nr. JUR 2018-02/137 par jaunās skolas un ielas būvniecību ar SIA “MONUM” 4.4.1. punktu, kas nosaka, ka Būvdarbu izpildes pabeigšana ir ne ilgāk kā 14 mēneši no Līguma spēkā stāšanās brīža, akceptēt grozījumus līgumā Nr. JUR 2018-02/137 par I kārtas būvdarbu izpildes pabeigšanu Līgumā noteiktajā kārtībā un apjomā līdz 2019.gada 9.maijam.**

**Sēdi slēdz:**

Komisijas priekšsēdētājs sēdi slēdz plkst. 11:00.

**Pielikumā:**

1. Attīstības un investīcijas daļas projektu vadītāja Normunda Masaļska iesniegums.

Komisijas priekšsēdētāja vietniece: \_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ Z. Liepiņa

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

\_\_\_\_\_\_\_\_\_\_\_\_\_\_\_\_\_\_\_\_\_ H. Krasts

\_\_\_\_\_\_\_\_\_\_\_\_\_\_\_\_\_\_\_\_\_ A. Brūveris

\_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa-Jākobsone